**სატენდერო პირობები**

**შპს იდეა მელიქიშვილი**

ცხადდება ტენდერი მელიქიშვილის ქ. 47 – 49 – 49ა საცხოვრებელი და სასტუმრო (მულტიფუნქციური) კომპლექსის მშენებლობაზე:

ფასადის მოპირკეთება ტრავერტინის ქვითა და პერფორირებული კომპოზიტური პანელებით

**აღწერა**

(სატენდერო წინადადების მიღების დაწყების თარიღი: 26 მაისი 2022 )

**ტენდერის აღწერილობა:**

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან ხელშეკრულებას გააფორმებს შპს ,,იდეა მელიქიშვილი’’.

**შერჩევა ჩატარდება შემდეგი განრიგით:**

* პრეტენდენტებმა სატენდერო წინადადება უნდა წარმოადგინონ არაუგვიანეს 2022 წლის 02 ივნისის 20:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის (შემდგომში „კონტრაქტორი“) გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.

**ტენდერი განხორციელდება შემდეგ ვადებში:**

* ტენდერის გამოცხადება 26 მაისი 2022 წ.
* სატენდერო წინადადებების მიღება 02 ივნისი 2022 წ.
* გამარჯვებული პრეტენდენტ/ებ/ის გამოვლენა და შეტყობინების გაგზავნა 6 ივნისი 2022 წ.
* ხელშეკრულების გაფორმება 8 ივნისი 2022 წ.

შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.

ტენდერის შეჩერების / შეწყვეტის შესახებ ინფორმაციის მიღება შესაძლებელი იქნება იმავე საკომუნიკაციო არხით, რითიც განხორციელდება ტენდერის გამოცხადება.

შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომომუნიკაციო არხით, რითიც განხორციელდება ტენდერის გამოცხადება.

**ინფორმაცია ელექტრონულ ტენდერში მონაწილეთათვის:**

* სატენდერო წინადადებების წარდგენა უნდა მოხდეს ელექტრონულად,[**www.tenders.ge**](http://www.tenders.ge/)-ზე და დახურული კონვერტის პრინციპით.
* სატენდერო წინადადების წარმოდგენის ბოლო ვადა: 2022 წლის, 02 ივნისი, 20:00 სთ;
* შეთავაზების ვალუტა: ლარი;
* ელექტრონულ ტენდერში მონაწილეობის მიღების დეტალური ინსტრუქცია გთხოვთ იხილოთ თანდართულ ფაილში;

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: **ggvaramadze@ginoparadise.ge**

ობიექტზე ვიზიტის თარიღი და დრო წინასწარ უნდა შეთანხმდეს შემსყიდველის წარმომადგენელთან, რომლის საკონტაქტო ინფორმაცია შემდეგია:

**გვანცა გვარამაძე,  მობ: 544 44 54 64**

ტენდერის კატეგორია:

* ფასადის ტრავერტინის ქვითა და პერფორირებული კომპოზიტური პანელებით მოპირკეთების სამშენებლო სამუშაოები

სატენდერო დოკუმენტაცია:

1. დანართი N1 სატენდერო განაცხადი

2. დანართი N2 (ინფორმაცია პრედენტენტის შესახებ)

2. დანართი N3 შეთანხმება კონფედენციალურობის შესახებ

3. დანართი N4 აფიდავიტი

4. დანართი N5 საპროექტო დოკუმენტაცია, რენდერები